*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_ \_\_.§)

**Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu**

1. Apstiprināt Latvijas valsts simtgades pasākumu plāna 2017. – 2021.gadam (turpmāk – plāns) īstenošanai piešķirtā valsts budžeta finansējuma sadalījumu saskaņā ar šā rīkojuma 1.pielikumu.
2. Ministrijas un citas centrālās valsts iestādes var mainīt finansējumu starp šā rīkojuma 1.pielikumā minētajiem pasākumiem līdz 10 procentiem no pasākuma finansējuma, par to informējot Kultūras ministriju.
3. Ministrijām un citām centrālajām valsts iestādēm mēneša laikā pēc kalendārā gada beigām iesniegt Kultūras ministrijā pārskatu par plāna īstenošanai piešķirtā valsts budžeta finansējuma izlietojumu iepriekšējā kalendārajā gadā atbilstoši šā rīkojuma 2.pielikumam.
4. Kultūras ministrijai pēc Latvijas valsts simtgades svinībām sagatavot un kultūras ministram līdz 2022.gada 15.februārim iesniegt noteiktā kārtībā Ministru kabinetā gala ziņojumu par plāna pasākumu sasniegtajiem rezultātiem un plāna īstenošanai piešķirtā valsts budžeta finansējuma izlietojumu.

Ministru prezidents M.Kučinskis

Kultūras ministre D.Melbārde

Vīza: Valsts sekretārs S.Voldiņš

2016.12.06. 10:21

I.Tormane, 67330323

Ilze.Tormane@km.gov.lv